open-index/open-wikipedia-markdown huggingface dataset:
வடித்திறக்கல்

**வடித்திறக்கல்** அல்லது **துளித்தெடுப்பு ** *(distillation)* என்பது, கொதிக்கும் ஒரு நீர்மக் கலவையில் இருந்து வேதிப்பொருட்களை அவற்றின் கொதிநிலை வேறுபாட்டைக் கொண்டு பிரித்தெடுக்கும் ஒரு முறையாகும். வடித்திறக்கல் வேறொரு பெரும் வேதிச்செலுத்தத்தின் பகுதியாக அமையும் என்பதால் இதனை ஒரு அலகுச் செலுத்தமாகவும் கருதலாம். பிரித்தல் செலுத்தங்களில் பழமையானதும் முதன்மையானதும் வடித்திறக்கலே.

கொதிக்கும் கலவையின் வளிமப் பகுதி குறைகொதிநிலை வேதிப்பொருளை அதிகமாகக் கொண்டிருக்கும். அந்த வளிமப் பகுதியை குளிர்வித்து நீர்மமாக்கினால், பிறகு அந்த நீர்மத்தில் பெரும்பான்மையாகக் குறைகொதிநிலைப் பொருளே இருக்கும். உள்ளிட்ட நீர்மத்தில் வளிமமாகாமல் இன்னும் நீர்மமாகவே இருக்கும் பகுதியில் உயர்கொதிநிலைப் பொருட்கள் பெரும்பான்மையினதாக இருக்கும்.

வடித்திறக்கல் செயன்முறைக்கு ஆற்றல் தேவை அதிகம் என்றாலும், இதற்குப் பல பயன்கள் உண்டு. இதில் முதன்மையானது கரட்டுப் பாறைநெய்யை அதன் பல்வேறு பின்னங்களாகப் பகுத்துப் பிரிப்பதாகும். கடல் நீரில் இருந்து உப்பை அகற்றுவதற்கும் துளித்தெடுப்பு உதவும். காற்றில் இருந்து ஆக்சிஜன், நைட்ரஜன், ஆர்கான் போன்ற கூறுகளைப் பிரிப்பதற்கும், நொதிப்புக் கரைசல்களில் இருந்து மதுவைப் பிரிப்பதற்கும் வடித்திறக்கல் செயன்முறைகள் உதவுகின்றன.
பகுப்பு:வடித்திறக்கல்
பகுப்பு:வேதிப் பொறியியல்
பகுப்பு:பெட்ரோலியம்
பகுப்பு:வளிமத் தொழினுட்பம்
அரசியல்வாதி

**அரசியல்வாதி** (politician) என்பவர் அரசியலில் ஈடுபட்ட ஒரு நபர். கட்சி தொண்டர்கள், தலைவர்கள், செல்வாக்காளர்கள், செயற்பாட்டாளர்கள் என பலதரப்பட்டவர்களுக்கு அரசியல்வாதி என்ற அடையாளம் பொருந்தும்.

அரசு மக்களின் வாழ்தரத்தை நிர்மாணிக்கும் ஒரு முக்கியக் கூறு. அதனால் அரசியல்வாதிகளின், குறிப்பாக அரசியல் தலைவர்களின் செயற்பாடுகள் ஒரு சமூகத்துக்கு இன்றியமையாதவை. இட்லர் போன்ற அரசியல்வாதிகளின் தவறான வழிநடத்தல் பேரழிவுகளுக்கும் இட்டுச் செல்லும்.

சேவை நோக்கில் அரசியல் வாழ்வில் முழுமையாக ஈடுபட்டவர்களைப் பொதுவாழ்வில் ஈடுபட்டவர்கள் என்பர். வேலை நோக்கில் ஈடுபட்டவர்களை Career politician என்பர். வதந்திகள் அரசியலில் முக்கியப் பங்காற்றுகிறது. நேர்மறையான வதந்திகளை விட எதிர்மறை வதந்திகள் அதிகத் தாக்கத்தினை ஏற்படுத்துகிறது.

## மேற்கோள்கள்
நீரோ

250px|right|thumb|நீரோ மன்னன்
**நீரோ குளோடியஸ் சீசர் ஆகுஸ்டஸ் ஜேர்மானிக்கஸ்** (*Nero Claudius Caesar Augustus Germanicus*; டிசம்பர் 15, கிபி 37 – ஜூன் 9, கிபி 68),, என்பவன் ஐந்தாவதும், ஜூலியோ-குளோடிய அரசவம்சத்தின் கடைசியுமான ரோமப் பேரரசன் ஆவான். நீரோ அவனது மாமனான குளோடியசினால் ரோமப் பேரரசின் மன்னனாக்கும் முகமாக வளர்க்கப்பட்டவன். குளோடியசின் மறைவுக்குப் பின்னர் நீரோ அக்டோபர் 13, 54 இல் மன்னனாக முடி சூடினான்.

நீரோ கிபி 54 முதல் 68 வரை ரோமப் பேரரசை ஆண்டான். இவன் தனது ஆட்சிக் காலத்தில் ரோமாபுரியின் வர்த்தகம், மற்றும் ரோமின் கலாச்சாரத் தலைநகரின் விரிவு ஆகியவற்றில் மிகவும் அக்கறை கொண்டிருந்தான். நாடக மாளிகைகள் பல கட்டுவித்தான். விளையாட்டுப் போட்டிகளுக்கு முன்னுரிமை அளித்தான். இவனது காலத்தில் பார்த்தியப் பேரரசுடன் நிகழ்ந்த வெற்றிகரமான போர், அதன் பின்னர் அப்பேரரசுடன் அமைதி உடன்பாடு (58–63) ஆகியவை முக்கியமானவை. கிபி 68 இல் ரோமப் பேரரசில் இடம்பெற்ற இராணுவப் புரட்சியை அடுத்து மறைவிடத்தில் வாழ்ந்து வந்தான். இறுதியில் ஜூன் 9, 68 இல் கட்டாயத் தற்கொலை செய்து கொண்டு இறந்தான்.

## மேற்கோள்கள்

பகுப்பு:37 பிறப்புகள்
பகுப்பு:68 இறப்புகள்
பகுப்பு:உரோமைப் பேரரசர்கள்
68

ஆண்டு **68** (**[[ரோம எண்ணுருக்கள்|LXVIII]]**) என்பது யூலியன் நாட்காட்டியில் ஒரு வெள்ளிக்கிழமையில் துவங்கிய நெட்டாண்டு ஆகும். அக்காலத்தில் இவ்வாண்டு "சிலியசு இத்தாலிக்கசு, திரக்காலசு தூதர்களின் ஆண்டு" (*Year of the Consulship of Caesar and Paullus*) எனவும், நான்கு பேரரசர்களின் ஆண்டு எனவும் "ஆண்டு 821" (பண்டைய உரோமன் அப் ஊர்பி கொண்டிட்டா நாட்காட்டியில்) எனவும் அழைக்கப்பட்டது. இவ்வாண்டு  நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு 68 என அழைக்கும் முறை நடைமுறைக்கு வந்தது.

## நிகழ்வுகள்
### உரோமைப் பேரரசு
*லூசியசு குளோடியசு மேசர் என்பவன் நீரோ மன்னனுக்கு எதிராகக் கிளர்ச்சியில் ஈடுபட்டான்
*நீரோவை செனட் அவை *வேண்டாதவராக* அறிவித்தது.
*சூன் 9 &ndash; பேரரசர் நீரோ உரோமில் இருந்து நான்கு மைல் தொலைவில் தற்கொலை செய்து கொண்டார். பிரடோரியன் காவலர்களால் நிராதரவாக்கப்பட்டதை அடுத்து நீரோ தொண்டையில் குத்தி இறந்தார்.
*சூன் 9 &ndash; உரோமையின் செனட் கால்பாவை உரோமைப் பேரரசராக அறிவித்தது.
*திராயானின் தந்தை மார்க்கசு உல்ப்பியசு திரயானுசு தூதராக நியமிக்கப்பட்டார்.
*திராயான் இசுக்கைதபோலிசு சென்று யோர்தான் ஆற்றைக் கடந்தார். எரிக்கோவை முற்றுகையிட்டு சாக்கடல் சுருள் ஏடுகள் தோன்றிய கும்ரான் மடாலயத்தை அழித்தார்.

### ஆசியா
*தென்கிழக்காசியாவின் முதல் அறியப்பட்ட நாகரீகமான இன்றைய கம்போடியா, தெற்கு வியட்நாம், தெற்கு தாய்லாந்து, கிழக்கு தாய்லாந்து ஆகியவற்றை உள்ளடக்கிய மீகாங் டெல்டாவில் பூனான் இராச்சியம் நிறுவப்பட்டது. இதன் தலைநகரம் கம்போடியாவில் உள்ள வியாதபுரா அல்லது இன்றைய பா பும் மாவட்டம் ஆகும்.

### சமயம்
* பௌத்தம் அதிகாரபூர்வமாக சீனாவை அடைந்தது.
* அந்தியோக்கு இஞ்ஞாசியார் அந்தியோக்கியாவின் மூன்றாவது ஆயரானார்.
* மாற்கு நற்செய்தி எழுதப்பட்டது.
* சாக்கடல் சுருள் ஏடுகள் கும்ரானின் குகைகளில் வைக்கப்பட்டது.


## பிறப்புகள்

## இறப்புகள்
* ஏப்ரல் 25 &ndash; மாற்கு, அலெக்சாந்திரியாவின் திருத்தந்தை
* சூன் 9 &ndash; நீரோ, உரோமைப் பேரரசர் (பி. 37)

## மேற்கோள்கள்
துணி

thumb|right|250px|பல நிறங்களில் இருக்கும் துணிகளை விற்கும் ஒருவர்
**துணி** என்பது பஞ்சு நூல் போன்ற இயற்கைப் பொருட்களாலோ, அல்லது நைலான் போன்ற பிற செயற்கைப் பொருள்களாலோ ஆன மெல்லிய நீண்ட இழைகளால் குறுக்கும் நெடுக்குமாக பின்னி நெய்யும், பரப்பளவு கொண்ட ஒரு பொருள். துணி, மாந்தர்கள் அணியும் ஆடையாகவோ, ஆடைக்குப் பயன்படும் பொருளாகவோ நெடுங்காலமாக பயன்பட்டு வந்துள்ளது. துணி நெய்யும் நெசவுத்தொழில் உலகிலேயே மிகப் பழமையான தொழில்களுள் ஒன்று. பொருள்களை எடுத்துச்செல்லும் பை, மூட்டை கட்டும் பொருள், விரிப்பு, கூடாரம் கட்டும் பொருள், காலணிகள், ஓவியம் தீட்டும் பரப்பு அடிப்பொருளாகவும், பாய்மரக் கப்பல்கள், படகுகளில் பாயாகவும் என்று பற்பல பிற பயன்பாடுகளுக்கும் துணி பயன்படுகின்றது. உலகளாவிய பரப்பில் துணிகளின் வணிக அளவு ஆண்டொன்றுக்கு பல நூறு பில்லியன் அமெரிக்க டாலர்களாகும் 

## வகைகள்

1. பருத்தித்துணி (இயற்கை  இழை)

2. பட்டு  (பட்டுக்கூடு)

3. கம்பளி (வுல் எனப்படும் மிருக உரோம நெசவு ஆட்டிழை மற்றும் பல)

4. செயற்கை இழைதுணி  (பாலியசுடர், விசுகோசு, மற்றும் பல)

## மேற்கோள்களும் அடிக்குறிப்புகளும்


பகுப்பு:நெசவுப் பொருட்கள்
பகுப்பு:உடைகள்
பகுப்பு:மூலப்பொருள்கள்
தெறி

thumb|right|150px|தட்டையான தெறி. இதில் தெரியும் இரு சிறு துளைகளும் இந்தத் தெறியை ஆடையில் ஒரு பக்கத்தில் தைத்து பொருத்த உள்ளன.
[thumb|right|150px|இங்குள்ள தெறிகள் சில [மாழை, நெகிழி, தோல் ஆகியவற்றால் ஆனவை.]]

**தெறி** அல்லது **பொத்தான்** (Button) துணியாடைகளில் இரண்டு ஓரங்களைத் தற்காலிகமாக இணைக்கவோ கழற்றிப் பிரிக்கவோ பயன்படுமாறு உள்ள ஓர் அமைப்பின் ஒரு பகுதி. இது நூலைக் கட்டவோ துளையுள்ள (பொத்தல் உள்ள) துணியின் ஓர் ஓரத்தை மாட்டவும் பயன்படுகிறது. பருப்பு போல தட்டையாகவோ, கொட்டை போல உருண்டையாகவோ பிற வடிவங்களிலோ இருக்கும். இந்தத் தெறியை இணைக்க வேண்டிய இரு ஓரங்கள் கொண்ட துணியின் ஓர் ஓரத்தில் வரிசையாக இடம் விட்டு தைத்துப் பொருத்தி இருப்பார்கள். தெறி துணியின் பொத்தல் (துளை) உடைய பகுதி, மாட்டிக்கொள்ளும் கொழு

தெறிகள் மிகப்பல பொருள்களால் செய்யப்படுகின்றன. பழங்காலத்தில் எலும்பு, மான் கொம்பு, யானைத் தந்தம் முதலியவற்றாலும், தற்காலத்தில் நெகிழி, மாழை, கண்ணாடிப் பொருட்கள், தோல் முதலியவற்றாலும் செய்யப்படுகின்றன. நெகிழிப் பொருட்களே தற்காலத்தில் பெரும்பாலும் பயன்படுகின்றன. 

## வரலாறு
தெறிகள் அல்லது தெறிகள் போன்ற அமைப்புகள் மிகப் பழங்காலத்திலேயே வழக்கில் இருந்தன. இந்தியாவின் வடமேற்கே இருந்த சிந்துவெளி நாகரிக மக்களும் (கி.மு 2800-2600), பின்னர் வெண்கலக் காலத்திலும் சீனாவில் கி. மு. 2000-1500 காலப்பகுதிகளிலும், பழம் உரோமானியப் பண்பாட்டிலும் தெறிகள் இருந்ததற்கான சான்றுகள் உள்ளன. 

துணியாடைகளில் தற்கால பயன்பாடு போன்ற புழக்கம் டாய்ட்சு லாந்தில் கி.பி. 13 ஆவது நூற்றாண்டில் துவங்கியது. இது பின்னர் இறுக்கமாக ஆடை அணியும் பழக்கத்தில் விரைந்து ஐரோப்பாவில் பரவியது.

## மேற்கோள்களும் அடிக்குறிப்புகளும்

* Carl Kohler, *A History of Costume*, Dover 1963 reprint,  
* Bryan Bunch, *The History of Science and Technology*, Houghton Mifflin Books, 2004 

## வெளி இணைப்புகள்

* Worked button making in Dorset 
* Types of Buttons 
* Button seal
* Button-making in Birmingham, England in the 1800s
* Online button museum 

பகுப்பு:ஆடைகள்
பகுப்பு:பிணைப்பிகள்
பகுப்பு:சிந்துவெளி நாகரிகக் கண்டுபிடிப்புகள்
நாகேஸ்வரர் கோயில், துவாரகை

**நாகேஸ்வரர் கோயில்** அல்லது **நாகநாதர் கோயில்** என்று அழைக்கப்படும் கோயில், இந்தியாவின் குசராத்து மாநிலத்திலுள்ள துவாரகைக்கு வெளியே அமைந்துள்ள ஒரு இந்துக் கோயில் ஆகும். சிவனுக்காக அமைக்கப்பட்ட இக் கோயில் இந்தியாவில் உள்ள 12 ஜோதிர்லிங்கத் தலங்களுள் ஒன்று.

## புராணக் கதை
சிவபுராணத்தில் இத்தலம் பற்றிய கதை ஒன்று உண்டு. இதன்படி, சுப்பிரியா என்னும் சிவ பத்தை ஒருத்தியைத் தாருகா என்னும் அசுரன் ஒருவன் பிடித்து தாருகாவனம் என்னும் இடத்தில் மேலும் பலருடன் சேர்த்து அடைத்து வைத்திருந்தானாம். பாம்புகளின் நகரமான இதற்கு தாருகாவே மன்னன். சுப்பிரியாவின் வேண்டுகோளின்படி கைதிகள் எல்லோரும் சிவனைக் குறித்த மந்திரங்களைச் சொல்லி வணங்கினர். அங்கே தோன்றிய சிவன் தாருகாவைக் கொன்று கைதிகளை விடுவித்தாராம். அன்று தொட்டுச் சிவன் ஜோதிர்லிங்க வடிவில் இத்தலத்தில் இருக்கிறார் என்பது இந்துக்களின் நம்பிக்கை. தாருகா இறக்குமுன் இவ்விடம் தன்னுடைய பெயரில் வழங்கவேண்டும் என்று கேட்டுக்கொண்டதற்கு அமைய இவ்விடத்துக்கு *நாகநாத்* என்னும் பெயர் வழங்கி வருவதாக நம்பப்படுகிறது.

## படக்காட்சியகம்

File:Nageshwar.JPG|நாகேஷ்வரர் கோயில்
File:Nageshwar Front.JPG|நாகேஸ்வரர் கோயிலின் முன் தோற்றம் 
File:Jageshwar main.JPG|தாருகாவனப் பின் தோற்றத்தில் நாகேஸ்வரர் கோயில்


பகுப்பு:சோதிலிங்க சிவன் கோயில்கள்
பகுப்பு:தேவபூமி துவாரகை மாவட்டம்
பகுப்பு:குஜராத்திலுள்ள சிவன் கோயில்கள்
பகுப்பு:குசராத்தில் சுற்றுலாத்துறை
கிரிஸ்னேஸ்வரர் கோயில், சத்திரபதி சம்பாஜிநகர்

**கிரிஸ்னேஸ்வரர் கோயில்** அல்லது **குஷ்மேஸ்வரர் கோயில்** (Grishneshwar) எனப்படும் கோயில் ஒரு புகழ் பெற்ற சிவன் கோயில் ஆகும். மகாராஷ்டிர மாநிலத்தின் சத்திரபதி சம்பாஜிநகரிலிருந்து 11 கிலோமீட்டர் தொலைவிலும், எல்லோராவிலிருந்து 1 கிலோ மீட்டர் தொலைவிலும் அமைந்துள்ள இக்கோயில், இந்தியாவில் உள்ள 12 ஜோதிர்லிங்கத் தலங்களுள் ஒன்றாகக் கருதப்படுகிறது. தனிச் சிறப்பு வாய்ந்த கட்டடக் கலையையும் சிற்ப செதுக்கல்களையும் கொண்ட இக்கோயில் மகாராஷ்டிராவில் உள்ள ஐந்து ஜோதிலிங்க தலங்களில் ஒன்றாகும்.

இக்கோயில், சத்திரபதி சிவாஜியின் பாட்டனான மல்ரோஜி ராஜே போஸ்லேயால் பொ.ஊ. 16 ஆம் நூற்றாண்டில் திருத்தி அமைக்கப்பட்டது. பின்னர் 18 ஆம் நூற்றாண்டில் அகில்யாபாய் ஓல்கர் இங்கே திருத்த வேலைகளைச் செய்வித்தார். வாரணாசியில் உள்ள காசி விசுவநாதர் கோயிலையும், காயாவில் உள்ள விஷ்ணு பாத கோயிலையும் திரும்பக் கட்டுவித்தவரும் இவரே ஆவார்.

## படக்காட்சியகம்

File:Ghrishneshwar Jyotirling.JPG|கிரிஸ்னேஸ்வரர் கோயில்
File:Grishneshwar Temple.jpg|கிரிஸ்னேஸ்வரர் கோயில்
File:Grishneshwara1.jpg|கிரிஸ்னேஸ்வரர் கோயில்
File:Grishneshwara2.jpg|கிரிஸ்னேஸ்வரர் கோயில்


## மேற்கோள்கள்

பகுப்பு:சத்திரபதி சம்பாஜிநகர் மாவட்டம்
பகுப்பு:சோதிலிங்க சிவன் கோயில்கள்
பகுப்பு:மகாராட்டிர இந்துக் கோயில்கள்
தோப்பு

thumb | வலது**தோப்பு** என்பது பயன்தரும் மரங்களை ஓரே இனத்தை சார்ந்த மரத்தையோ அல்லது பல இனத்தை சார்ந்த மரங்களையோ வளர்ப்பதாகும். தென்னை, மா, பலா, வாழை, கொய்யா, பனை போன்றவை தோப்புகளில் வளர்க்கப்படும் முக்கிய மரவகைகளாகும்.

## பயன்கள்
வியபார நோக்கத்திற்காகவே தோப்புகளில் பழமரங்கள் பெரும்பாலும் வளர்க்கப்படுகின்றன. 

பகுப்பு:தோட்டக்கலை
தமிழ்நாடு பொருளியல் மற்றும் புள்ளியியல் துறை

**பொருளியல் மற்றும் புள்ளியியல் துறை** (ஆங்கிலம்:Department of Economics and Statistics) என்பது தமிழ்நாட்டின் மக்கள் வகைப்பாடு, மனித முன்னேற்றம், பொருளாதாரம் மற்றும் பலதரப்பட்ட விடயங்களில் புள்ளியியல் தகவல்களைத் திரட்டி மக்களிடம் பகிரும் நிறுவனம் ஆகும்.  புள்ளியியல் தரவுகளை, அளவுகளைத் தந்து அரசின் கொள்கைகளின் விளைவுகளை அளவிடுவதோடு, அதன் எதிர்காலத் திட்டங்களையும் வரைய அடிப்படையாக இருக்கிறது.  அரசு மட்டுமல்லாமல் வணிக மற்றும் சேவை நிறுவனங்களும் இந்த புள்ளியியல் தகவல்களை தமது திட்டத் தயாரிப்புக்கு பயன்படுத்துகின்றன. ஒவ்வொரு மாவட்டத்திலும் பொருளாதாரக் கணக்கெடுக்கும் பணியினை நடத்தி தகவல்களைத் திரட்டுகின்றனர்.

## பிரிவுகள்
* வேளாண்மைப் பிரிவு
* மாநில வருவாய்ப் பிரிவு
* சமூக புள்ளியியல் பிரிவு
* நிருவாகம் மற்றும் பணியமைப்பு

## முன்னாள் அமைச்சர்கள்
இத்துறையின் முன்னாள் அமைச்சர்கள்
# பழனிவேல் தியாகராஜன்
# ஐ. பெரியசாமி

## மேற்கோள்கள்

பகுப்பு:தமிழ்நாடு அரசுத் துறைகள்
சிங்களாந்தபுரம்

**சிங்களாந்தபுரம்** (ஆங்கிலம்: Singalandapuram), இந்தியாவின் தமிழ்நாடு மாநிலத்தில் அமைந்துள்ள நாமக்கல் மாவட்டத்தில்  இராசிபுரம் வட்டத்தில் இருக்கும்  ஒரு கிராமம் ஆகும். இங்கு வியாழக்கிழமை தோறும் வாரச்சந்தை நடைபெறுகிறது.

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 10,422 மக்கள் இங்கு வசிக்கின்றார்கள்.  இவர்களில் 5345 ஆண்கள், 5077 பெண்கள் ஆவார்கள். இதில் மக்களின் சராசரி கல்வியறிவு 61.53% ஆகும்.   இது இந்திய தேசிய சராசரி கல்வியறிவான 59.5% விட கூடியதே. சிங்களாந்தபுரம் மக்கள் தொகையில் 11.78% ஆறு வயதுக்குட்பட்டோர் ஆவார்கள்.

## புவியியல்
சிங்களாந்தபுரத்தில்  பதிவு செய்யப்பட்ட அதிக வெப்பநிலை 39.1˚ செல்சியஸ், குறைந்த வெப்பநிலை 16.8˚ செல்சியஸ்.இவ்வூரின் அமைவிடம் 11°25'3"N   78°13'18"E  ஆகும்.கடல் மட்டத்தில் இருந்து இவ்வூர் சராசரியாக 245 மீட்டர் (805அடி) உயரத்தில் இருக்கின்றது.

## பருவமழை

தென்கிழக்கு பருவமழையும், முக்கியமாக வடமேற்கு பருவமழையும் நகருக்கு மழை கொண்டு வருகிறது. சிங்களாந்தபுரத்தில் வெப்பமும் ஈரப்பதமும் வருடம் முழுவதும் மிகுந்து காணப்படுகிறது. ஏற்காடு சிங்களாந்தபுரத்திலிருந்து 75 கி.மீ. தொலைவில் அமைந்துள்ளது. கொல்லிமலை சிங்களாந்தபுரத்திலிருந்து 45 கி.மீ. தொலைவில் அமைந்துள்ளது.

## கலாசாரம்

சிங்களாந்தபுரத்தில் வாழும் பலதரப்பட்ட மக்களின் பிரதிபலிப்பாக சிங்களாந்தபுரத்தின் கலாசாரம் விளங்குகிறது.அலுவலகங்களிலும் கல்விக் கூடங்களிலும் தமிழ் அதிகமாக பயன்படுத்தப்படுகிறது. நவீனமும் பாரம்பரியமும் இங்கு கலந்து காணப்படுகிறது. ஊரின் சந்தைப்பேட்டையில் உள்ள நவகண்ட சிற்பம் 4 அடி உயரமுள்ளது. வலக்கை பாதி ஒடிந்த நிலையிலும், இடது கையால் கத்தியைக்கொண்டு அரிந்து கொள்வது போலவும் உள்ளது.

## போக்குவரத்து
சிங்களாந்தபுரம் நகரிலிருந்து மற்ற நகரங்களுக்கு சென்று வர நல்ல சாலை வசதிகள் உள்ளன. சிங்களாந்தபுரத்துக்கு நாமக்கல், சேந்தமங்கலம், இராசிபுரம் மற்றும் சேலம் நகர்களில் இருந்து பேருந்து வசதி உள்ளது
            
## தொலைபேசி நிறுவனங்கள்
        
இங்கு பி.எஸ்.என்.எல், டாடா இண்டிகாம், ரிலையன்ஸ், ஏர்டெல் ஆகிய தொலைபேசி நிறுவனங்கள் தொலைபேசி இணைப்பு அளிக்கின்றன. மற்ற இந்திய நகரங்களைப் போல சிங்களாந்தபுரத்திலும் கிரிக்கெட்டே பிரபலமான விளையாட்டாகும்.

### பள்ளி௧ள்

* அரசினர் மேல்நிலை பள்ளி, சிங்களாந்தபுரம்
* ஊராட்சி தொடக்௧ பள்ளி, சிங்களாந்தபுரம்
* நேசனல் மெட்ரிகுலேசன் பள்ளி, சிங்களாந்தபுரம்

### அலுவலகங்கள்

* ஊராட்சி அலுவலகம்
* தமிழ்நாடு மின்வாரியதுறை, உதவிபொறியாளர், அலுவலகம்
* அஞ்சல் அலுவலகம்

### கோவில்கள்

* பெரிய மாரியம்மன் கோவில்
*  சின்ன மாரியம்மன் கோவில்
 தேவேந்திர குல வேளாளருக்கு பாத்தியப்பட்டது 
* அம்மன் கோவில்
* காளி அம்மன் கோவில்
* திருவேசுவரர் கோவில்
* கற்புரநாரயணன் கோவில்
* அண்ணமார் கோவில்
* வேட்டைகாரசாமி  கோவில்
* பெரியசாமி கோவில்
* பச்சையம்மன் கோவில்
* கருப்பண்ணசாமி கோவில்
* எட்டுக்கை அம்மன் கோவில்
* பிள்ளையார் கோவில்
* செளடேசுவரி அம்மன் கோவில்
* அருள்மிகு ஸ்ரீ காமாட்சி அம்மன் திருக்கோவில்

### வங்கிகள்

* கார்பரேசன் வங்கி (தொலைபேசி: 04287-253426, 222857)
* தொடக்க வேளாண்மை கூட்டுறவு வங்கி

## ஆதாரங்கள்


## வெளி இணைப்புகள்

பகுப்பு:நாமக்கல் மாவட்டத்திலுள்ள கிராமங்கள்
புதுவை கோ. சுகுமாரன்

**புதுவை கோ.சுகுமாரன்** (*Puduvai Ko. Sugumaran*) ஈழப் போராட்டத்தின் தாக்கத்தால் பொது வாழ்வுக்கு ஈர்க்கப்பட்டு, பல போராட்டங்களில் ஈடுபட்டு தமிழகம்–புதுச்சேரி சிறைகளில் பெரும்பாலானவற்றில் இருந்தவர். 1989 முதல் மனித உரிமைப் பணிகளை மேற்கொண்டு வருகிறார். பழ. நெடுமாறன் தலைமையில் காட்டிற்குச் சென்று சந்தன வீரப்பனைச் சந்தித்து, கன்னட நடிகர் இராஜ்குமாரை மீட்ட மூவர் குழுவில் இடம்பெற்றவர். மக்கள் உரிமைக் கூட்டமைப்பின் மாநிலச் செயலாளராக உள்ளார்.

## மேற்கோள்கள்

## வெளி இணைப்புகள்
*புதுவை கோ. சுகுமாரன் வலைதளம்
*மக்கள் உரிமைக்கூட்டமைப்பு புதுச்சேரி தளம்
*திரட்டி இணைப்பு

பகுப்பு:தமிழ் மனித உரிமைச் செயற்பாட்டாளர்கள்
பகுப்பு:ஊர்ப் பெயரால் அறியப்படும் மக்கள்
பகுப்பு:வாழும் மக்கள்
புனித உரோமைப் பேரரசு

**புனித உரோமப் பேரரசு** (*Holy Roman Empire*) நடு ஐரோப்பாவில் மத்திய காலப் பகுதியில் அமைந்திருந்த ஒரு பேரரசு ஆகும். இப்பேரரசின் முதலாவது அரசன் உரோமப் பேரரசின் முதலாம் ஒட்டோ (கிபி 962) ஆவான். அரசாங்கத்தின் செயல்பாடு மன்னருக்கும் ஆட்சிக்குட்பட்டவர்களுக்கும் இடையிலான இணக்கமான ஒத்துழைப்பைச் சார்ந்தது. 15ம் நூற்றாண்டில் இருந்து இப்பேரரசு **ஜேர்மன் இனத்தின் புனித ரோமப் பேரரசு** என அதிகாரபூர்வமாக அழைக்கப்பட்டது.

## இவற்றையும் பார்க்க

* ஜெர்மன் ரெய்க்

## மேற்கோள்கள்

பகுப்பு:புனித உரோமைப் பேரரசு
நீர்சார் சூழல் மண்டலம்

**நீர்சார் சூழல் மண்டலம்** என்பது நீர்நிலைகளில் காணப்படும் சூழல் மண்டலங்கள் ஆகும். இதில் ஒன்றில் ஒன்றும், தம்முடைய சூழலிலும் தங்கியிருக்கும் பல்வேறு உயிரினங்கள் நீர்சார் சூழல் மண்டலத்தில் வாழ்கின்றன.

## நீர்சார் சூழல் மண்டலத்தின் வகைகள்
நீர்சார் சூழல் மண்டலங்களை இரண்டு பொதுவான பிரிவுகளாகப் பிரிக்கலாம். இவை கடல்சார் சூழல் மண்டலம், நன்னீர்ச் சூழல் மண்டலம் என்பனவாகும்.

### உவர்நீர்ச் சூழல் மண்டலம்
கடல்சார் சூழல் மண்டலம் புவி மேற்பரப்பின் 71% இல் பரந்துள்ளதுடன் உலகிலுள்ள நீரின் 97% அளவையும் தன்னுள் அடக்கியுள்ளது. உலகின் தேறிய முதன்மை உற்பத்தியின் 32% இங்கிருந்தே கிடைக்கிறது. கடல்சார் சூழல் மண்டலத்தில் கரைந்துள்ள சேர்வைகளினால், முக்கியமாக உப்பினால், இது நன்னீர் சூழல் மண்டலத்தில் இருந்து வேறுபடுகின்றது. கடல்நீரில் கரைந்துள்ள பொருட்களில் ஏறத்தாள 85% சோடியமும், குளோரீனும் ஆகும்.

### நன்னீர்ச் சூழல் மண்டலம்
இது புவி மேற்பரப்பின் 0.8% அளவை மூடியுள்ளதுடன் உலக நீர் அளவின் 0.009% அளவையும் தன்னுள் அடக்குகிறது. நன்னீர்ச் சூழல் மண்டலம் உலகின் அறியப்பட்ட மீன் இனங்களில் 41% அளவைக் கொண்டுள்ளது.

பகுப்பு:சூழல் மண்டலம்
பகுப்பு:நீர்
கடல்சார் சூழல் மண்டலம்

**கடல்சார் சூழல் மண்டலம்** புவியின் நீர்சார் சூழல் மண்டலத்தின் ஒரு பகுதியாகும். இவை, பெருங்கடல், உவர்ச் சதுப்புநிலங்கள், குடாக்கள், அலையாத்திக் காடுகள், பவளப் பாறைகள் போன்றவற்றை உள்ளடக்கும். இதற்கும் பிற நீர்சார் சூழல் மண்டலங்களுக்கும் உள்ள வேறுபாடு உப்பு ஆகும்.

## இவற்றையும் பார்க்கவும்
* கடல்சார் உயிரியல்

## மேற்கோள்கள்

பகுப்பு:சூழல் மண்டலம்
பகுப்பு:கடல்கள்
பகுப்பு:நீர்
உவர்ச் சதுப்புநிலம்

[thumb|250px|right|[கானெக்டிக்கட்டிலுள்ள அத்திலாந்திக்கரை உவர்ச் சதுப்புநிலம்.]]
thumb|250px|புரூக்லினில் உள்ள கடற் பூங்காவிலுள்ள உவர்ச் சதுப்பு நிலம்.
**உவர்ச் சதுப்புநிலம்** என்பது நிலத்துக்கும், உவர் நீருக்கும் இடையில் அமைந்துள்ள மாறுநிலை, அலையிடைச் சதுப்புநில வகையாகும். இதில் பெருமளவு, உவர்நீரைத் தாக்குப்பிடிக்கக் கூடிய தாவரங்கள் காணப்படுகின்றன. உவர்ச் சதுப்புநிலங்கள், பிற ஈரநிலங்களுடன் சேர்த்துப் பயனற்ற நிலங்களாகக் கருதப்பட்டு வந்தன. ஆனால், இன்று இவ்வகை நிலங்கள், வெப்பவலயக் காடுகளுடன் போட்டியிடக் கூடிய அளவு உயிரியல் உற்பத்தித்திறன் கொண்டவை என்பது அறிந்ததே. அன்றாட கடல்மட்ட ஏற்ற இறக்கங்கள் சத்துப் பொருட்களைக் கொண்டுவருதல், உவர்நீரில் இடம்பெறும் இயல்பான வேதியியல் செயற்பாடுகள், வந்துசேரும் சத்துப் பொருட்கள் தாவர வேர்களில் படிதல், நிழலில்லாத ஆழமற்ற நீரில் பாசிக்கள் வளர்தல் என்பன இதற்கான காரணங்களிற் சிலவாகும். வட அமெரிக்கக் குடாக் கரைகளில் உள்ளதுபோல், உவர்ச் சதுப்புநிலங்கள் தீவிர காலநிலைகளிலிருந்து பாதுகாப்பு வழங்குகின்றன. கடந்தகாலத்தில் பெருமளவு உவர்ச் சதுப்பு நிலங்கள், வேளாண்மைத் தேவைகளுக்காகவும் நகர மேம்பாட்டுக்காகவும் மீட்கப்பட்டன. ஆனால் தற்காலத்தில் ஐக்கிய அமெரிக்கா, ஐரோப்பா போன்ற இடங்களில் இந்நிலப் பகுதிகள் சட்டங்கள் மூலம் பாதுகாக்கப்பட்டு உள்ளன.
## மேற்கோள்கள்
 
பகுப்பு:நிலம்
முதன்மை உற்பத்தி

**முதன்மை உற்பத்தி** அல்லது **முதல்நிலை உற்பத்தி** என்பது வளிமண்டலத்தில் உள்ள அல்லது நீரில் உள்ள காபனீரொட்சைட்டில் இருந்து ஒளித்தொகுப்பு மூலம் கரிமச் சேர்வைகளை உருவாக்குவது ஆகும். இதில் மிகச் சிறிய அளவில் வேதித்தொகுப்பின் பங்கும் உள்ளது. உலகில் வாழும் எல்லா உயிர்களும் நேரடியாகவோ, மறைமுகமாகவோ முதன்மை உற்பத்தியில் தங்கியுள்ளன. முதன்மை உற்பத்தியில் ஈடுபடும் உயிரினங்கள் தம்மூட்ட வாழ்விகள் எனப்படுகின்றன. இவை உணவுச் சங்கிலியில் அடியில் உள்ளன. நிலச் சூழ்நிலைமண்டலத்தில் முதன்மை உற்பத்தியில் ஈடுபடும் உயிரினங்கள் தாவரங்கள் ஆகும். நீர்ச் சூழல்மண்டலங்களில் அல்காக்கள் இவ்வேலையைச் செய்கின்றன.

பகுப்பு:சூழலியல்
மூலிகைத் தோட்டம்

மூலிகைகளை பயிரிடும் தோட்டம் **மூலிகைத் தோட்டம்** ஆகும்.  உணவுக்கு, மருந்துக்கு, நறுமணத்துக்கு மூலிகைகள் பயன்படுகிற்ன.  குறிப்பாக சித்த மருத்துவம் பல் வகை மூலிகைகளை பயன்படுத்துகிறது.  

வீட்டில் சிறு மூலிகைத் தோட்டம் செய்தால் விலை உயர்வு மிக்க மருந்துகளை தவிர்க்கலாம்.

## வீட்டில் இலகுவாக வளரக்கூடிய மூலிகைகள்
* கற்பூரவல்லி
* மல்லி
* இஞ்சி
* உள்ளி/வெள்ளைப்பூண்டு
* கற்றாழை

பகுப்பு:தோட்ட வகைகள்

## மேற்கோள்கள்
யானம்

**யானம்** (*Yanam*) என்பது இந்தியாவில் உள்ள ஒரு முன்னாள் பிரெஞ்சு காலனி நகரம் ஆகும். தற்போது இது பாண்டிச்சேரி யூனியன் பிரதேசத்தினைச் சேர்ந்தது. இதன் பரப்பளவு 20 சதுர கி.மீ. ஆகும். இது ஆந்திர பிரதேச மாநில கிழக்கு கோதாவரி மாவட்டத்தில் கோதாவரி ஆற்றின் கிளையாகிய கௌதமி கோதாவரி ஆற்றின் கரையில் அமைந்துள்ளது. இங்கு ஆறு வருவாய் கிராமங்கள் உள்ளன .
# மெட்டகூரு   
# யானம்  
# கனகால​பேட்டா
# பிரான்ஸ்திப்பா   
# அடவிபொலம்
# இசுக்கதிப்பா

## புனித அன்னா கத்தோலிக்க கோவில்
பிரஞ்சு கத்தோலிக்க மறைபரப்பாளர்கள் 1846-இல் கட்டிய புனித அன்னா கோவில் ஏனாமில் உள்ளது. இக்கோவிலுக்கு அடிக்கல் நாட்டியவர் அருள்திரு மிக்கேல் லெக்னாம் என்பவர். கோவில் கட்டட வேலை 1846-இல்தான் முடிவுற்றது. அதற்கு முன்னரே, 1836 ஏப்ரல் 30-ஆம் நாள் அவர் இறந்துபோனார். அக்கோவிலில் பதிக்கப்பட்ட கல்வெட்டு இச்செய்தியைத் தருகிறது.

இக்கோவில் ஐரோப்பிய கட்டடப் பாணியில் கட்டப்பட்டுள்ளது. அதற்கான கட்டுமானப் பொருள்கள் யாவும் பிரான்சிலிருந்து இறக்குமதி செய்யப்பட்டன.

இந்தக் கத்தோலிக்க கோவிலின் அருகிலேயே ஒரு மலைக்கோவிலை பிரஞ்சுக்காரர்கள் கட்டினர். அதுபோலவே கத்தோலிக்க கோவிலின் பின்புறம் மற்றொரு மலைக்கோவில் ஆங்கிலேயரால் கட்டப்பட்டது.

அங்கு நிலவும் வரலாற்றுப்படி, 1943-ஆம் ஆண்டு ஒரு கப்பல் புயலில் சிக்கி மணலில் புதைந்துவிட்டதாம். கப்பலில் 1000 டன் எடையுள்ள பொருள்கள் இருந்தன. கப்பலை மீட்க எவ்வளவோ முயன்றும் அதை விடுவிக்க இயலவில்லை. ஏறக்குறைய ஓராண்டளவாக கப்பல் புதைந்தே கிடந்தது. கப்பலை மீட்க அமெரிக்க பொறியாளர் ஒருவர் அனுப்பப்பட்டார். அவரும் பெரிதும் முயன்றும் கப்பலை விடுவிக்க இயலாததால் அன்னை மரியாவை நோக்கி வேண்டுதல் நிகழ்த்தினார். அதன்பின் அதிசயமாக அக்கப்பல் விடுவிக்கப்பட்டதாம்.

அன்னை மரியாவுக்கு நன்றியாக அந்தப் பொறியாளரும் அவருடைய மனைவியாரும் ஒரு கோவில் கட்டி எழுப்பினராம். இந்த வரலாறு அக்கோவிலின் பின்புறம் உள்ள மலைக்கோவிலில் செதுக்கப்பட்டுள்ளது.

## மேற்கோள்கள்


## வெளி இணைப்பு
* ஏனாம் மாவட்ட அரசின் தகவல் தளம் 
* ஏனாம் மாவட்ட அரசின் தளம்

பகுப்பு:புதுச்சேரியில் உள்ள ஊர்களும் நகரங்களும்
பகுப்பு:யானம் மாவட்டம்
வேதிச்சேர்க்கை

**வேதிச்சேர்க்கை** (*Chemosynthesis*) என்பது ஒன்று அல்லது அதற்கு மேற்பட்ட கரிம மூலக்கூறுகளையும், ஊட்டச் சத்துக்களையும், கரிமமல்லா மூலக்கூறுகள் அல்லது மீதேனின் ஒட்சியேற்றத்தைச் சக்தி மூலமாகப் பயன்படுத்திக் கரிம வேதிப் பொருளாக மாற்றும் உயிரியற் செயற்பாடு ஆகும். இதில் ஒளித்தொகுப்பில் உள்ளதுபோல் சூரிய ஒளியை ஆற்றல் மூலமாகப் பயன்படுத்துவது இல்லை.

பகுப்பு:உயிரியல் துறைச்சொற்கள்
பகுப்பு:சூழல் மண்டலம்
ஃபீபி (துணைக்கோள்)

**ஃபீபி** (*Phoebe*) என்பது சனிக் கோளின் ஒரு சீரற்ற இயற்கைத் துணைக்கோள் ஆகும். இது வில்லியம் பிக்கரிங் என்பவரால் மார்ச் 17, 1899 இல் கண்டறியப்பட்டது. பெருவில் ஆகஸ்ட் 16, 1899 இல் எடுக்கப்பட்ட ஒளிப்படத் தகடுகளை ஆராயும் போது இத்துணைக்கோளை பிக்கரிங் கண்டுபிடித்தார்.

2004 ஆம் ஆண்டில் சனிக் கோள் தொகுதிக்குள் சென்ற நாசாவின் கசீனி-ஹியூஜென்ஸ் விண்ணுளவி முதன் முதலில் ஃபீபி என்ற சந்திரனை எதிர்கொண்டது. கசீனியின் சனிக்கோளுக்கான எறிபாதை மற்றும் நேரம் ஆகியன ஃபீபியை எதிர்கொள்ளத்தக்கதாக தெரிவு செய்யப்பட்டன.
[left|thumb|300px|[ஹியூஜென்ஸ் விண்ணுளவி|கசீனி-ஹியூஜென்ஸ் விண்ணுளவியில் இருந்து எடுக்கப்பட்ட ஃபீபியின் மிக அருகாமையான படம் ஜூன் 13, 2004]]

## மேற்கோள்கள்

## வெளி இணைப்புகள்
* Phoebe Profile  by NASA's Solar System Exploration
* Cassini-Huygens Multimedia: Images: Moons: Small Moons
* ''Cassini Pass Reveals Moon Secrets'', BBC News, June 14 2004
* The Planetary Society: Phoebe
* Asaravala, A.; ''Saturn's Odd Moon Out'', Wired, (May 4, 2005)
* NASA: Natural Satellite Physical Parameters

பகுப்பு:சனியின் நிலவுகள்
ஏழு செவ்விய போரியல் நூல்கள்

சீனா 5000 ஆண்டுகளுக்கு மேலானா நாகரீகம் கொண்ட தேசம்.  அதன் நீண்ட வரலாற்றில் பலநூறு பெரும் போர்களைச் சந்திதுள்ளது.  பல பேரரசுகள் இந்த தேசத்தை ஆட்சி செய்த்துள்ளன.  பேரரசுகள் கொடுங்கோல் ஆட்சி செய்த போது எதிர்ப்புப் போரட்டங்கள் வெடித்துள்ளன.  வெளியில் இருந்தும் பலர் சீனாவை ஆக்கிரமித்து இருந்தனர்.  இந்த பின்னணியில் சீனாவின் போர்க்கலைப் பட்டறிவும் படிப்பறிவும் விரிந்து இருந்தது என்பதில் வியப்பில்லை.  11 ஆம் நூற்றாண்டில் பல்வேறு போரியல் தொடர்பான நூல்கள் தொகுக்கப்பட்டு ஏழு செவ்விய போரியல் நூல்களாக அறியப்பட்டன.  பின்வந்த அனேக சீனப் போரியல் நிபுணர்களும் தளபதிகளும் இவற்றைப் படிப்த்து பயன்படுத்தினர்.  இவற்றை மேற்குநாட்டினரும் கவனமெடுத்து படித்தனர்.

அவையானவை:
* Jiang Ziya (Taigong)'s *[[Six Secret Teachings]]*
* *[[The Methods of the Ssu-ma]]* (Also known as *Sima Rangju Art of War*)
* சுன் த்சு - போர்க் கலை (நூல்)
* *[[Wu Qi]]'s [[Wuzi|Wu-tzu]]*
* *[[Wei Liao-tzu]]*
* *[[Three Strategies of Huang Shih-kung]]*
* *[[Questions and Replies between T'ang T'ai-tsung and Li Wei-kung]]*

## மேற்கோள்கள்

பகுப்பு:சீனப் போரியல்
பகுப்பு:சீன நூல்கள்
பண்பியல் வெளிப்பாட்டியம்

**பண்பியல் வெளிப்பாட்டியம்** (abstract expressionism) என்பது அமெரிக்காவில் இரண்டாம் உலகப் போருக்குப் பின்னர் உருவான ஒரு கலை இயக்கமாகும். உலகம் தழுவிய செல்வாக்குப் பெற்ற முதல் அமெரிக்கக் கலை இயக்கம் இதுவாகும். அத்துடன் நியூ யார்க் நகரத்தை கலை உலகத்தின் மையமாக்கியதும் இதுவே. 

பண்பியல் வெளிப்பாட்டியம் என்பது அமெரிக்க ஓவியம் தொடர்பில் 1946 ஆம் ஆண்டில் கலைத் திறனாய்வாளரான ராபர்ட் கோட்டெஸ் என்பவரால் முதலில் பயன்படுத்தப்பட்டது எனினும் இது முன்னரே 1919 ஆம் ஆண்டில் *டெர் ஸ்டர்ம்* என்னும் ஜெர்மன் சஞ்சிகையில் இடம்பெற்றது. 

## பாணி
நுட்ப அடிப்படையில், இப்பாணியின் முக்கியமான முன்னோடிகளுள் ஒன்று, சடுதியான, தானாக அல்லது உள்ளுணர்வின் அடிப்படையிலான படைப்புக்களுக்கு அழுத்தம் கொடுக்கும் அடிமன வெளிப்பாட்டுவாதம் (surrealism) ஆகும். நிலத்தில் வைக்கப்பட்ட வரைதுணியின் மீது நிறங்களைச் சொட்ட விடும் ஜக்சன் பொல்லொக்கின் முறை மக்ஸ் ஏர்ண்ஸ்ட் என்பவரின் படைப்புக்களை அடிப்படையாகக் கொண்டது. அடிமன வெளிப்பாட்டியத்தின் இன்னொரு தொடக்ககால வெளிப்பாடு அமெரிக்க ஓவியர் மார்க் டோபேயின் படைப்புக்களாகும்.

பகுப்பு:கலை இயக்கங்கள்
ஜாக்சன் பாலக்

**பால் ஜாக்சன் பாலக்** என்னும் முழுப்பெயர் கொண்ட **ஜாக்சன் பாலக்** ஒரு செல்வாக்குள்ள அமெரிக்க ஓவியர் ஆவார். இவர் பண்பியல் வெளிப்பாட்டியக் கலை இயக்கத்தில் முக்கியமான ஒருவராக இருந்தார். இவர் லீ கிரேஸ்னர் என்னும் ஒரு பண்பியல் ஓவியரை மணம் செய்துகொண்டார்.

## இளமைக்காலம்
பாலக் கோடி, வியோமிங் என்னும் இடத்தில் 1912 ஆம் ஆண்டு ஐந்து பிள்ளைகளுள்ள குடும்பத்தில் கடைசியாகப் பிறந்தார். இவரது தந்தையார் தொடக்கத்தில் ஒரு விவசாயியாக இருந்து பின்னர் அரசாங்கத்தில் நில அளவையாளராகவும் பணியாற்றினார். பொல்லொக் அரிசோனாவிலும், கலிபோர்னியாவின் சீக்கோவிலும் வளர்ந்தார். லாஸ் ஏஞ்சலீசில் கல்வி பயின்றார். தனது தந்தையாருடன் நில அளவைகளுக்குப் போகும்போது தாயக அமெரிக்கர்களில் பண்பாடுகளைப் பற்றி அறிந்துகொண்டார்.

பகுப்பு:1912 பிறப்புகள்
பகுப்பு:அமெரிக்க ஓவியர்கள்
பகுப்பு:1956 இறப்புகள்
பாலக்காட்டுக் கணவாய்

**பாலக்காட்டுக் கணவாய்** (*Palakkad Gap*) மேற்குத் தொடர்ச்சி மலைத்தொடரில் 30-40 கி.மீ. அகலத்தில் அமைந்த ஒரு கணவாய் ஆகும். இதுவே இம்மலைத் தொடரின் தாழ்வான பகுதி. இது கேரள மாநிலத்தின் பாலக்காட்டு நகருக்கு அருகில் உள்ளது. வடக்கில் நீலகிரி மலையும், தெற்கில் ஆனைமலையும் இதன் எல்லைகளாக இருக்கின்றன.

இக்கணவாய் இல்லையெனில் மேற்குத் தொடர்ச்சி மலைத்தொடர் கேரள மாநிலத்தை தனிமைப் படுத்தியிருக்கும், இதுவே அருகிலுள்ள தமிழகத்துடன் இன்னும் குறிப்பாக கூறுவதானால் இந்திய நிலப்பரப்புடன் கேரளத்தை இணைக்கிறது.

இக்கணவாய் கேரளாவின் பாலக்காடு மாவட்டத்தையும் தமிழகத்தின் கோயம்புத்தூர் மாவட்டத்தையும் இணைக்கும் பாதையாக உள்ளது. இது கேரளாவின் முதன்மையான வணிக வழித்தடமும் ஆகும். சாலை வழியாக கேரளத்தை அடையும் பெருமளவிலான பொருட்கள் இக்கணவாய் வழியாகவே செல்லுகின்றன.

இக்கணவாய் தென்இந்தியாவின் தட்பவெப்பத்தில் சிறப்பான மாற்றத்தை உண்டுபண்ணுகிறது. இது ஈரப்பதம் நிறைந்த தென்மேற்கு பருவக்காற்று கோயம்புத்தூர் பகுதிக்கு வர உதவுகிறது. இக்காரணத்தால் கோயம்புத்தூர் பகுதி கோடை காலத்தில் தமிழகத்தின் மற்ற பகுதிகளை விட வெப்பம் குறைந்து காணப்படுகிறது.

## காற்று ஆற்றல்
மேற்கில் இருந்து வீசும் காற்றை இக்கணவாய் புனல் போல் செயல்பட்டு கோவை, திருப்பூர் மாவட்டங்களுக்கு வேகமாக அனுப்புகிறது. சராசரியாக மணிக்கு 18 முதல் 22 கி.மீ. வேகத்தில் காற்று வீசுகிறது. தமிழகத்தில் மிக அதிகமாக காற்றாலைகள் மூலம் மின்னுற்பத்தி செய்யப்படும் பகுதிகளில் இதுவும் ஒன்றாகும். உடுமலைப்பேட்டை, கடத்தூர் சுற்றுப்பகுதிகளில் பெரிய காற்றாலைகளைக் காணமுடியும்.

## மேற்கோள்கள்

பகுப்பு:கேரளப் புவியியல்
பகுப்பு:இந்தியக் கணவாய்கள்
பகுப்பு:பாலக்காடு மாவட்டத்திலுள்ள சுற்றுலாத் தலங்கள்
மார்க் டோபே

**மார்க் ஜார்ஜ் டோபே** என்னும் முழுப் பெயர் கொண்ட **மார்க் டோபே** ஒரு அமெரிக்கப் பண்பியல் வெளிப்பாட்டிய ஓவியர் ஆவார். இவர் விஸ்கான்சினில் உள்ள சென்டர்வில்லி என்னும் இடத்தில் பிறந்தார். ஐக்கிய அமெரிக்காவிலும், ஐரோப்பாவிலும் பரவலாக அறியப்பட்ட இவர் *வடமேற்கு ஓவியர்களுள்* குறிப்பிடத்தக்கவர் ஆவார். வயது முதிர்ந்தவரும், அனுபவம் பெற்றவருமான டோபே, மற்றவர்களிடம் செல்வாக்குச் செலுத்தக்கூடியவராக இருந்தார். ஒரு நண்பராகவும், வழிகாட்டுபவராகவும், தத்துவம், கிழக்கத்திய சமயங்கள் ஆகியவற்றின்பால் அவர் கொண்டிருந்த ஆர்வத்தை அவர்களுடன் பகிர்ந்து கொண்டார்.

பகுப்பு:1890 பிறப்புகள்
பகுப்பு:அமெரிக்க ஓவியர்கள்
பகுப்பு:1976 இறப்புகள்
ஆஸ்திரேலியா (பக்கவழி)

**ஆத்திரேலியா** அல்லது **ஆஸ்திரேலியா** அல்லது **அவுஸ்திரேலியா** என்பது பின்வருவனவற்றில் ஒன்றாக இருக்கலாம்:

* *[[ஆஸ்திரேலியா]]*, நாடு, பெரு நிலப்பரப்பு
* *[[ஆத்திரேலியா (கண்டம்)]]*

## கப்பல்கள்
* *[[ஆத்திரேலியா II]]*
* *[[எச்எம்எசு ஆத்திரேலியா (1888)]]*
* *[[எச்எம்எசு ஆத்திரேலியா]]*

## வேறு
* ’’ஆஸ்திரலேசியா’’, ஓசியானியாவின் பிரதேசம்
* *[[ஆத்திரேலியன், பிரித்தானிய கொலம்பியா|ஆத்திரேலியன்]]*, கனடாவில் உள்ள நகரம்
வியட்டிய மொழிகள்

**வியட்டிய மொழிகள்** ஆத்திரேலாசிய மொழிகள் (ஆத்திரேலிய-ஆசிய) குடும்பத்தைச் சேர்ந்த உள்குடும்ப மொழிகள். முன்னர் வியட்டிய மொழிகளை வியெட்-முவோங் அல்லது அன்னம்-முவோங் மொழிகள் என்று மேற்குல மொழியிய்லாளர்கள் அழைத்தனர். ஆனால் இப்பொழுது வியட்-முவோங் மொழிகள் வியட்டிய மொழிகள் குடும்பத்தின் ஓர் உட்கிளை என்று கருதுகின்றனர்.

வியட்னாமிய மொழி (வியட்னாமியம்), ஓர் ஆத்திரேலாசிய (ஆத்திரேலிய-ஆசிய) மொழியாக 19 ஆவது நூற்றாண்டின் நடுபகுதியில் மொழிக்குடும்பமாக அறியப்பட்டது. வியட்னாமிய மொழியில் பெருமளவு சொற்கள் கண்ட்டோனீசு வகைச் சீன மொழி மற்றும் தாய்-கடை மொழிகளுடன் நெருங்கிய தொடர்புடையன. வியட்னாமிய மொழி, கண்ட்டோனீசுச் சீனம், தாய்லாந்து மொழிகள் போன்றே ஒற்றை அசை அல்லது உயிர்மெய் ஒலிகள் கொண்ட சொற்களைக் கொண்ட மொழி. இவ்வகையில் இது முதலுரு ஆத்திரேலாசிய மொழியின் பண்பைக் கொண்டிருக்கவில்லை. இதனாலேயே வியட்னாமிய மொழியானது கண்ட்டனீசு, தாய் மொழிகளை விட குமேர் மொழிகளுக்கும் நெருக்கமான மொழி என்னும் கருத்துக்கு மிகுந்த எதிர்ப்பு உள்ளது.

## வகைப்பாடு
*அரேம் (Arem): இம்மொழி மற்ற வியட்டிய மொழிகளைப் போன்ற மூச்சுவெளிப்பாடு இல்லாத மொழி, ஆனால் வியட்டிய மொழிகளைப் போலவே அடித்தொண்டை மெய்யொலிகளைக் கடையொலிகளாக கொண்டது.
*குஓவ்ய் (தோ) (Cuôi (Thô))
*அகியூ (தவுங்) (Aheu (Thavung)): இம்மொழியானது, மூச்சு வெளிவிட்டும் விடாதும் ஏற்படுத்தும் ஒலிகளை நான்கு நிலையான பாகுபாட்டுடன் முற்றுப்பெறும் மெய்யொலிகள் தொண்டையொலியாக இருக்கும் வகையைக் காட்டுவது. இது பியரிய (Pearic) மொழிகளை மிக ஒத்தது, ஆனால் அவற்றில் தொண்டையொலிப்பு உயிரொலியாக இருக்கும். 
*ரூச், சச், மாய், சுர்த் (Ruc, Sach, May, and Chưt): ஒரு கிளைமொழிகள் குழுமம்.; நாங்கு நிலைகளான எடுத்தலோசைகள் கொண்டவை. 
*மாலெங் ('போ, பக்கட்டன்) (Maleng (Bo, Pakatan)): ரூச்-சச் (வ்) இல் உள்ளது போன்ற எடுத்தல் ஓசைகள். 
*பொங், உங், தும், கொங்-கெங் (Pong, Hung, Tum, Khong-Kheng)
*வியட்-முவோங் (Viêt-Mương): வியட்னாமியமும் முவோங் மொழியும். இவ்விரண்டு கிளை மொழிகளும் வியட்டிய மொழிகளின் சொற்தொகுதியோடு ஒப்பிடும் பொழுது ஏறத்தாழ 75% பொதுவானவை. ஒலிப்பின் எடுத்தலோசை உயர்வு-தாழ்வு வேறுபாடுகளிலும் 5-6 ஓசைகள் கொண்டு ஒத்துள்ளது. வியட்டிய மொழிகளில் பொதுவாக மூன்று கீழ் ஓசைகளும் மூன்று உயர் ஓசைகளும் இருக்கும், அவை முறையே தம்முடைய முன்னுருவான மொழிகளில் உள்ளவாறே முதலெழுத்தொலிகள் ஒலிப்புடை மெய்யொலிகளாகவும், ஒலிபற்ற மெய்யொலிகளாகவும் வருபவை. பின்னர் இவை கடைசியாக வரும் மூலமெய்யொலியைப் பொருத்துக் கீழ்க்காணுமாறு பிரிவுபட்டன: சீரான ஓசைகள் திறந்த உயிரொலிகள் கொண்டவை அல்லது கடையொலிகளாக மூக்கொலிகள் கொண்டவை; உயர்ந்தெழும் ஓசையும் தாழ்ந்து விழும் ஓசையும் ஒலிப்பற்ற மெய்யொலிகளாகும் - இவை பின்னர் மறைந்துவிட்டன. தாழ்ந்த ஓசைகள் கடையொலி காற்றொலிகளாக மாறி, அவையும் மறைந்து விட்டன. அடித்தொண்டை உயரோசைகளாக இருந்தவை, அடித்தொண்டை மெய்யொலிகளாக மாறி, பின்னர் அவை அடித்தொண்டையல்லா ஒலிகளாக (deglottalized.) மாறிவிட்டன.

## மேலும் படிக்க
*Barker, M. E. (1977). *Articles on Proto-Viet-Muong*. Vietnam publications microfiche series, no. VP70-62. Huntington Beach, Calif: Summer Institute of Linguistics.

## இவற்றையும் பார்க்கவும்
*மோன்-குமேர் மொழிகள்

## உசாத்துணை
*SEAlang Project: Mon-Khmer languages. The Vietic Branch
*Sidwell (2003) 
*Ethnologue

பகுப்பு:மோன்-குமேர் மொழிகள்
பியரிய மொழிகள்

**பியரிய மொழிகள்** மோன்-குமேர் மொழிகளின் கிழக்குக் கிளை மொழிகள். இவை ஆத்திரேலாசிய மொழிக் குடும்பத்தைச் சேர்ந்த மொழிகள். இம்மொழிகள் தற்பொழுது மேற்குக் கம்போடியா, தென்கிழக்கு தாய்லாந்து ஆகிய இடங்களில் பியர் மக்களால் பேசப்பட்டாலும், மிக அருகிவரும் மொழிகளாகும்.

பியரிய மொழிகள் கம்போடியாவில் உள்ள முதற்குடிகள் பேசும் மொழி, ஆனால் இவர்கள் அடிமைப்பட்டதாலும், இனப்படுகொலைகளுக்கு ஆளாக்கப்பட்டதாலும், பிற இனத்தவர்களுடன் இணைந்தமையாலும் தம் மொழிகளை இழந்து மொழியழியும் நிலையில் உள்ளது. பியர் என்னும் சொல்லே தாழ்ச்சிப் பொருள் தரும் சொல்லாக அடிமை, அடிமைக் குலம் என்னும் பொருள் படுவதாகும். 

பியரிய மொழிகளில் கீழ்க்காண்பவை அடங்கும்:
***கிழக்கு வகை** 
** பியர்
***மேற்கு வகை**
** சோங் மொழி
*** சோங்
*** சாவோச் 
** சாம்ரே மொழி(Samre)
*** சோம்ரே
*** சாம்ரே
** சுவோய் மொழி (Suoy]]
*** சுவோய்

**ISO** 639-3: pcb

## அடிக்குறிப்புகல்

## வெளி இணைப்புகள்
* Pearic languages on Ethnologue
* SEAlang Project: Mon-Khmer languages. The Pearic Branch
* Pear and Por vocabulary words 

பகுப்பு:மோன்-குமேர் மொழிகள்
மக்ஸ் ஏர்ண்ஸ்ட்

**மக்ஸ் ஏர்ண்ஸ்ட்** (2 ஏப்ரல் 1891 - 1 ஏப்ரல் 1976) ஒரு ஜெர்மன் ஓவியரும், சிற்பியும், வரைகலை ஓவியரும், கவிஞரும் ஆவார். இவர் டாடாயியம், அடிமன வெளிப்பாட்டியம் என்பவற்றின் முக்கிய பிரதிநிதியாக விளங்குகிறார்.

## இளமைக்காலம்
மாக்ஸ் ஏர்ண்ஸ்ட் ஜெர்மனியில் கொலோனுக்கு அருகில் உள்ள புரூயில் என்னுமிடத்தில் பிறந்தார். 1909 ஆம் ஆண்டில் தத்துவம் கற்பதற்காக பொன் பல்கலைக் கழகத்தில் சேர்ந்தார். எனினும் விரைவிலேயே அவர் அங்கிருந்து விலகினார். அவ்வாண்டிலேயே அவர் ஓவியங்களை வரையத் தொடங்கினார். ஆனாலும் அவர் எங்கும் முறையான ஓவியப் பயிற்சி பெறவில்லை. முதலாம் உலகப் போரின்போது இவர் ஜெர்மன் படையில் இணைந்து பணியாற்றினார்.

## மேற்கோள்கள்

பகுப்பு:1891 பிறப்புகள்
பகுப்பு:செருமானிய ஓவியர்கள்
பகுப்பு:1976 இறப்புகள்
பகுப்பு:செருமானியக் கலைஞர்கள்
ஆர்ட் நூவோ

**ஆர்ட் நூவோ** (*Art nouveau*) என்பது புதிய கலை எனப் பொருள்படும் பிரெஞ்சுச் சொல் ஆகும். இது ஓவியம், கட்டிடக்கலை, பயன்பாட்டுக்கலை ஆகியவை தொடர்பான ஒரு அனைத்துலகக் கலை இயக்கம். இது 1890 மற்றும் 1910 க்கு இடையில் *பெல்லி எபோக்* காலத்தில் பிரபலமாக இருந்தது.

இது 20 ஆம் நூற்றாண்டுத் தொடக்கத்தில் (1890–1905) புகழ் பெற்று விளங்கியது. 19 ஆம் நூற்றாண்டின் கல்விக்கழகக் கலைப் பாணிக்கு எதிராக உருவான இப்பாணி, செடி கொடி வகைகள் சார்ந்த அழகூட்டல்களைக் கொண்டு விளங்கியதுடன், வளைவுகளைக் கொண்ட வடிவங்களையும் கொண்டிருந்தது. பிற பண்புகளாக, பெரும்பாலும் சமச்சீரற்ற தன்மை அல்லது வளைந்த கோடுகளால் வழங்கப்படும் சுறுசுறுப்பு மற்றும் இயக்க உணர்வு மற்றும் அசாதாரண வடிவங்கள் மற்றும் பெரிய திறந்தவெளிகளை உருவாக்க நவீன பொருட்கள், குறிப்பாக இரும்பு, கண்ணாடி, மட்பாண்டங்கள் மற்றும் பின்னர் கான்கிரீட் ஆகியவற்றைப் பயன்படுத்துதல் ஆகும். 

ஆர்ட் நூவோவின் பதினைந்து ஆண்டுகால மலர்ச்சி கிளாஸ்கோவில் இருந்து மாஸ்கோ, எசுப்பானியா வரை ஐரோப்பா முழுவதும் உணரப்பட்டது. எனினும் இதன் செல்வாக்கு உலகம் முழுவதும் காணப்பட்டது.

## மேற்கோள்கள்

* 
* Sterner, Gabriele, *Art Nouveau, an Art of Transition: From Individualism to Mass Society*, 1st English ed. (original title: *Jugendstil: Kunstformen zwischen Individualismus und Massengesellschaft*), translated by Frederick G. Peters and Diana S. Peters, publisher Woodbury, N.Y.: Barron's Educational Series, 1982. 

பகுப்பு:கலை இயக்கங்கள்
பகுப்பு:கட்டிடக்கலைப் பாணிகள்
பகுப்பு:அலங்காரக் கலைகள்
சீன-திபெத்திய மொழிகள்

**சீன-திபெத்திய மொழிகள்** ஒரு பெரும் மொழிக்குடும்பம். இதனுள் சீன மொழிகளும், திபெத்திய-பர்மிய மொழிகளும் சேர்ந்து மொத்தம் 250 கிழக்கு ஆசிய மொழிகள் உள்ளன. இம்மொழிகள்பேசுவோரின் எண்ணிக்கையின் படி இவை இந்திய-ஐரோப்பிய மொழிக் குடும்பத்தினனருக்கு அடுத்தபடியாக உலகில் 2 ஆவதாக உள்ளவை.

## உசாத்துணை
* Baxter, William H. (1995). "'A Stronger Affinity ... Than Could Have Been Produced by Accident': A Probabilistic Comparison of Old Chinese and Tibeto-Burman", in William S.-Y. Wang (ed.) *The Ancestry of the Chinese Language* (*Journal of Chinese Linguistics* Monographs, 8), Berkeley: Project on Linguistic Analysis, pp.&nbsp;1–39. 
* Benedict, Paul K. (1972). *Sino-Tibetan: A Conspectus*. Cambridge: Cambridge University Press. .
* Coblin, W. South (1986). *A Sinologist's Handlist of Sino-Tibetan Lexical Comparisons*. Monumenta Serica Monograph Series 18. Nettetal: Steyler Verlag. .
* Gong Hwang-cherng (2002). *Han Zang yu yanjiu lunwen ji* (漢藏語硏究論文集 "Collected papers on Sino-Tibetan linguistics"). Taipei: Academia Sinica. .
* Matisoff, James (2000). "On 'Sino-Bodic' and Other Symptoms of Neosubgroupitis". *Bulletin of the School of Oriental and African Studies* 63(3):356-369.  
* _____(2003). *[http://repositories.cdlib.org/cgi/viewcontent.cgi?article=1000&context=ucpress/ucpl Handbook of Proto-Tibeto-Burman: System and Philosophy of Sino-Tibetan Reconstruction]* (805 pages, 3.2 MB). Berkeley: University of California Press. .
* Thurgood, Graham and Randy J. LaPolla (ed.s) (2003). *Sino-Tibetan Languages*. London: Routledge. .
* Van Driem, George (1995). "Black Mountain Conjugational Morphology, Proto-Tibeto-Burman Morphosyntax, and the Linguistic Position of Chinese". *Senri Ethnological Studies* 41:229-259.
* _____(1997). "Sino-Bodic". *Bulletin of the School of Oriental and African Studies* 60(3):455-488.

## வெளி இணைப்புகள்
* James Matisoff, திபெத்திய-பர்மிய மொழிகளும் அவற்றின் உட்கிளைகளும் - 
*  Guillaume Jacques, 

*
பகுப்பு:மொழிக் குடும்பங்கள்
ரெகே

[thumb|231px|புகழ்பெற்ற ரெகே இசைக் கலைஞர் [பாப் மார்லி]]

**ரெகே** யமேக்காவிலிருந்து 1960களில் வெளிவந்த இசை வகை ஆகும். ஸ்கா, ராக்ஸ்டெடி, ஆர்&பி, ராப் இசை போன்ற இசை வகைகளை ரெகே தாக்கம் செய்துள்ளது. பல ரெகே இசைக் கலைஞர்கள் ராஸ்தஃபாரை இயக்கத்தில் நம்பிக்கை செய்கிறார்கள். இவ் இயக்கம் ரெகே இசையால் உலகில் புகழுக்கு வந்தது. உலகில் மிக புகழ்பெற்ற ரெகே இசைக் கலைஞர் பாப் மார்லி ஆவார்.

பகுப்பு:யமேக்கா
பகுப்பு:இசை வகைகள்
இயல்பியம்

**இயல்பியம்** (Naturalism) என்பது, நாடகம், திரைப்படம், இலக்கியம் ஆகியவற்றில் நம்பத்தகுந்த, அன்றாட மெய்மையைப் பிரதி செய்ய விழையும் ஒரு கலை இயக்கம் ஆகும். இது, அதிக குறியீட்டுத் தன்மை, கருத்தியல்சார்பு, இயல்புகடந்த உருவகம் என்பவற்றை உள்ளடக்கும் புத்தார்வக் கற்பனையியம் (Romanticism), அடிமன வெளிப்பாட்டியம் போன்ற இயக்கங்களுக்கு எதிரானது.

இயல்பிய எழுத்தாளர்கள், சார்லஸ் டார்வினுடைய படிமலர்ச்சிக் கொள்கையினால் ஈர்க்கப்பட்டனர். அவர்கள், ஒருவருடைய பிறப்பும், சமூகச் சூழலும் அவருடைய இயல்பைத் தீர்மானிக்கின்றன என்று நம்பினர். உலகில் பொருட்கள் எப்படி இருக்கின்றனவோ அப்படியே விபரிக்க முயலும் மெய்மையியத்துக்கு மாறாக, இயல்பியம், பாத்திரங்களின் செயல்பாடுகளுக்கான காரணிகளையும் அறிவியல் அடிப்படியில் எடுத்துக்காட்ட முயல்கிறது. இயல்பியப் படைப்புக்களில், அருவருப்பான, கீழ்த்தரமான விடயங்களும் இருக்கக்கூடும். இயல்பிய ஆக்கங்கள், வறுமை, இனவாதம், தப்பபிப்பிராயம், நோய், விபச்சாரம், இழிநிலை ஆகியவை உள்ளிட்ட வாழ்வின் இருண்ட பகுதிகளையும் வெளிப்படுத்துகின்றன. இவை பெரும்பாலும் எதிர்மறை நோக்குக் கொண்டவையாக உள்ளன.

## மேற்கோள்கள்

பகுப்பு:கலை இயக்கங்கள்
உப்பகற்றல்

உப்பு மற்றும் பிற கனிமங்கள் கலந்த நீரிலிருந்து உப்பை நீக்கும் செயல்முறை **உப்பகற்றல்** எனப்படும். மண்ணிலிருந்து உப்பகற்றுவதையும் இந்த சொல் சுட்டலாம். இந்தக் கட்டுரை நீரிலிருந்து உப்பை அகற்றுவதைப் பற்றியது ஆகும்.

உப்பகற்றல் செய்நுட்பம் ஏற்கனவே இருந்தாலும், அவற்றிற்கான கட்டமைப்பு ஆற்றல் உள்ளீடுகள் பெரிது. ஆகையால் உப்பகற்றி நீர் பெறுவது அதிக விலை கொடுக்க வேண்டி வருகிறது. எனினும் மக்கள் தொகை அதிகரிப்பால் நன்னீர் தேவை அதிகரித்து வருகிறது. அதேவேளை சூழல் மாசுறுதலால் நன்னீர் வளங்கள் அருகி வருகின்றன. இந்த நீரின் விலை உயர்ந்து, உப்பகற்றி நீர் பெறும் நிலை வந்துள்ளது. மேலும், சவுதி அரேபியா போன்ற நீர்வளம் மிக அருகிய நாடுகளில் இது தவிர்க்க முடியாத ஒரு தேவையாகவும் இருக்கிறது.

## தமிழ்நாட்டில் உப்பகற்றல்

## வெளி இணைப்புகள்
* India develops world's first floating desalination plant 
* Desalination plant first phase to be over by May 

பகுப்பு:வேதியியல்
பகுப்பு:குடிநீர் மேலாண்மை
நகர வாழ்வியல்

இன்று பெரும்பான்மை (50% மேற்பட்ட) உலக மக்கள் நகரங்களிலேயே வாழ்கின்றனர்.  இந்தியாவில் அதிகபடியாக தமிழ்நாட்டில் 47% மக்கள் நகரங்களில் வாழ்கின்றனர்.  இந்தத் தொகை அன்றாடம் உயர்ந்து கொண்டே செல்கிறது.  

நகரங்கள் வெறும் கட்டிடங்களால் ஆன இடங்கள் மட்டுமல்ல, அவை மனித உறவுகளை பண்பாட்டை நுட்பத்தை ஏதுவாக்கும் வெளிப்படுத்தும் வாழ்விடங்கள்.  கிராமத்துடன் ஒப்பிடும் பொழுது நகரங்கள் வேறான ஒரு வாழ்வியல் தோரணத்தை ஏற்படுத்துகின்றன.  வெவ்வேறு நகரங்களுக்கிடையே இருக்கும் ஒற்றுமை ஒரே நாட்டில் இருக்கும் இடங்களை அல்லது நகரங்களை விட கூடியதாக இருக்கலாம்.  நகர மனிதனின் பண்பும் வேகமும் வேட்கையும் கிராமத்து மனிதர்களில் இருந்து சிறிது வேறுபட்டும் அமைகின்றன.  இன்றைய போக்குவரத்து தொடர்பாடல் தொழில்நுட்பம் இந்த வேறுபாடுகளை குறைத்து இவை இன்னும் இருக்கவே செய்கின்றன.  இத்தகைய வாழ்வியல் அம்சங்களை **நகர வாழ்வியல் (urban living)** என்ற இந்தக் கட்டுரை விவரிக்கும்.

## மேற்கோள்கள்


பகுப்பு:நகரவியல்
கருவிப் பகிர்வகம்

நூல்களை எவ்வாறு ஒரு நூலகத்தில் இருந்து பெற்று, வாசித்து, குறிப்பெடுத்து விட்டு, திரும்ப நூலகத்துக்கு கொடுக்கின்றோமே அதே மாதிரி பல்வேறு கருவிகளை பெற்று பயன்படுத்தி விட்டு திருப்ப கொடுக்கும் அமைப்பு **கருவிப் பகிர்வகம்**  (Tool Library) எனப்படுகிறது.  

அனேக கருவிகள் அவ்வப்பொழுதுதான் பயன்படுத்துகிறன.  இவை அனைத்தையும் வாங்கி, இடமெடுத்து, பாதுகாப்பது வீண் செலவு.  தேவைப்படும் பொழுது அத்தகைய கருவிகளை பெறக்கூடியதாக இருந்தால் பலர் இவ்வாறு வாங்குவதை தவிர்த்து விடுவர்.  இது ஒரு பேண்தகு செயற்பாடக அமையும்.  இதை ஊக்குவிக்கவே கருவிப் பகிர்வகங்கள் தொடங்கப்பட்டன.  

சமையல் கருவிகள், புல்லு வெட்டும் இயந்திரம், நீர்க்குழாய் திருத்தும் கருவிகள், ஏணி, மின்னோடிகள், வாகனங்கள், கூடாரங்கள் என பல்வேறு தரப்பட்ட கருவிகள் இவ்வாறு பகிரப்படலாம்.  

## வரலாறு
கருவிப் பகிர்வகங்கள் ஐக்கிய அமெரிக்காவில் 1970 களிலும் 80 களிலும்  குமுக வளர்ச்சி செற்திட்டங்களின் ஒரு பகுதியாக உருவாக்கம் பெற்றன.  RTCO Tool Library, Phinney Tool Library, The Berkeley Tool Library ஆகியவை இவ்வாறு தோற்றம் பெற்றன.  இவற்றின் மாதிரியைப் பின்பற்றி பல்வேறு குமுக அமைப்புகளும் கருவிப் பகிர்வங்களை உருவாக்கின.  

இணைய வளர்ச்சி கருவிப் பகிர்வகங்களை பரவலாக்க உதவியுள்ளது.  ஒரு கருவிப் பகிர்வககத்தில் என்ன உள்ளன, அவற்றை இரவல் பெற முடியுமா, கருவிகளை முன்பதிவு செய்தல் போன்ற வசதிகளை கருவிப் பகிர்வகங்களுக்கான மென்பொருள் வழங்கி உதவின.  

2000 களில் பல்வேறு அரச நூலகங்களும் கருவிப் பகிர்வகங்களை தமது சேவைகளில் சேர்த்துக் கொண்டுள்ளன.  

## பகிரப்படும் கருவி வகைகள்
கருவிப் பகிர்வகங்களில் பல் வகைப்பட்ட கருவிகள் பகிரப்படுகின்றன.  அவற்றுள் பின்வருவன அடங்கும்:

* தானுந்து திருந்தும் கருவிகள்
* மரவேலைக் கருவிகள்
* மின்வேலைக் கருவிகள்
* வீடு திருத்தும் கருவிகள்
* உலோகவேலைக் கருவிகள்
* குழாய்வேலைக் கருவிகள்
* பாதுகாப்புக் கருவிகள்
* பேண்தகு வாழ்வியல் கருவிகள்
* தோட்டவேலைக் கருவிகள்

## மேற்கோள்கள்


## இவற்றையும் பாக்க
* :en:List of tool-lending libraries

பகுப்பு:சமூக சேவை அமைப்புகள்
பகுப்பு:தானே செய்தல்
பகுப்பு:பகிர்வகங்கள்
குறியீட்டியம் (கலை)

thumb|240px|right|கார்லோஸ் ஸ்குவாபே என்பவரால் வரையப்பட்ட ''புதைகுழி தோண்டுபவரின் இறப்பு'' என்னும் இவ்வோவியம், குறியீட்டிய அலங்காரங்களின் காட்சித் திரட்டு ஆகும். இறப்பு, தேவதைகள், பனி, பாத்திரங்களின் தோற்ற அமைவு என்பன உலகுக்கு அப்பாலான தோற்ற மாற்றத்துக்கான குறியீட்டியத்தின் விருப்பை வெளிப்படுத்துகின்றது.
alt=உச்சிமாநாடு, பனியின் ராணி, 1912, டார்டோனாவைச் சேர்ந்த சிசேர் சாக்ககியின் அடையாள வேலை.|இடது|thumb|278x278px|உச்சிமாநாடு, பனியின் ராணி, 1912, டார்டோனாவைச் சேர்ந்த சிசேர் சாக்ககியின் அடையாள வேலை.
கலை இயக்கங்களைப் பொறுத்தவரை **குறியீட்டியம்** என்பது 19 ஆம் நூற்றாண்டின் இறுதிப் பகுதியில் பிரான்ஸ், பெல்ஜியம் ஆகிய நாடுகளிலிருந்து உருவான, கவிதை, பிற கலைகள் என்பன தொடர்பான ஒரு கலை இயக்கம் ஆகும்.

## தோற்றம்
குறியீட்டியம், பெரும்பாலும் இயல்பியம் (Naturalism), மெய்மையியம் (Realism) என்பவற்றுக்கு எதிராக உருவானதாகும். உலகப் பொருட்களைக் கண்பது போலவே நுணுக்கமாக வெளிக்கொண்டு வருவதற்கும், எளிமையானவற்றையும், சாதாரணமானவற்றையும் கருத்தியலுக்கு மேலாக உயர்த்துவதற்கும் கருத்தியல் எதிர்ப்பு இயக்கங்கள் விரும்பின. இவற்றுக்கான எதிர்விளைவாக ஆன்மீகம், கற்பனை, கனவு போன்றவற்றுக்குச் சார்பான சிந்தனைகள் உருவாயின. குறியீட்டியத்துக்கான அடிப்படை இவ்வாறான எதிர்விளைவாகவே தொடங்கியது எனலாம். ஜோரிஸ்-கார்ல் ஹுயிஸ்மான்ஸ் போன்ற சில எழுத்தாளர்கள் இயல்பியத்தினராக இருந்து பின்னர் குறியீட்டியத்தின் பக்கம் வந்தவர்களாவர். ஹுயிஸ்மான்சைப் பொறுத்தவரை, சமயம், ஆன்மீகம் ஆகியவற்றில் அவருக்கு ஏற்பட்ட விழிப்புணர்வே அவரை இம்மாற்றத்துக்குத் தூண்டியது.
குறியீட்டியம் என்பது சொல்லில் அர்த்தத்தை நேரடியாகத் தரும் முயற்சிக்குப் பதிலாக குறியீடுகளைப் பயன்படுத்தி வாசகன் மனத்தில் அதன் அர்த்தத்தை விரியச் செய்யும் முறையாகும்.இறுக்கமும் செறிவும் குறியீட்டின் பண்புகளாவன.
பகுப்பு:கலை இயக்கங்கள்
கேழல்மூக்கன்

**கேழல்மூக்கன்**, சோகுலொசிடே குடும்பத்தைச் சேர்ந்த தவளையாகும். இது மேற்குத் தொடர்ச்சி மலைகளில் மட்டும் காணப்படும் ஓர் அரிய வகைத் தவளை. இத்தவளை முதன்முதலில் 2003ஆம் ஆண்டு அக்டோபர்த் திங்கள் கண்டுபிடிக்கப்பட்டது.

## விவரிப்பு
thumb|கேழல்மூக்கனைப் போன்ற அமைப்பும் வாழ்க்கை முறையும் கொண்ட மெக்சிக்கோ தவளைகேழல்மூக்கன் மற்ற தவளைகளைப் போன்ற உடல் மற்றும் கால் அமைப்புகளை பெற்று இருந்தாலும் இதன் தலை மிகவும் சிறியதாகும். மேலும் இதன் வாய் மற்றும் மூக்குப் பகுதி மிகவும் கூர்மையானதாகும், (இது பன்றியின் மூக்குப் போல் தோன்றுவதால் "கேழல்மூக்கன்" என்ற பெயரை பெற்றுள்ளது. கேழல்=பன்றி). இத்தவளை பருவமுற்றதும் கருஞ்செவ்வூதா நிறத்தைப் பெறும். ஆணைவிடப் பெண் தவளை உருவளவில் பெரியதாகும். நடு அமெரிக்கப் பகுதியில் மட்டும் வாழும் மெக்சிக்கோவின் குழிபறிக்கும் தவளை (*Rhinophrynus dorsalis*) கேழல்மூக்கனைப் போன்ற தோற்றமும் வாழ்க்கைமுறையும் கொண்டுள்ளது.

## பரவல்
இத்தவளையை பற்றிய அறிவு அப்பகுதில் வாழும் பழங்குடி மக்களிடம் பல ஆண்டுகளாக இருந்துவந்தாலும், அறிவியல் உலகிற்கு திரு. எஸ். டி. பிஸூ மற்றும் பிரன்கி புஸ்யாட் என்பவர்களால் முதன்முதலில் கேரள மாநிலத்தின் இடுக்கி மாவட்டத்தில் கண்டுபிடிக்கப்பட்டது. முதலில் பாலக்காட்டு கணவாய்க்கு தெற்கே மட்டும் காணப்படும் என்று நம்பப்பட்டது. சமீபத்திய கண்டுபிடிப்புகள், பாலகாட்டு கணவாய்க்கு வடக்கே இதன் இருப்பை உறுதிசெய்தன. 2008 திசம்பரில் திருச்சூருக்கு அருகிலும் முதன்முறையாகக் கண்டுபிடிக்கப்பட்டது .

## சூழியல்
இத்தவளை வருடத்தின் பெரும்பாலான நேரத்தை நிலத்திற்கு அடியில் கழிக்கின்றது. ஒரு வருடத்தில் வெறும் இரண்டு வாரங்கள் மட்டும், பருவ மழை காலத்தில் இனப்பெருக்கத்திற்காக வெளியே வரும். நிலத்திற்கு அடியில் வாழும் பெரும்பாலான தவளையினங்கள் உணவு தேடுவதற்காக வெளியே தோன்றும், ஆனால் இத்தவளையின் உணவு, நிலத்திற்கு அடியில் வாழும் கரையான் போன்ற பூச்சிகள் ஆகும். நிலத்திற்கு அடியில், மண்ணுக்குள் வாழும் பூச்சிகளை இத்தவளை, தன் வாயில் அமைந்துள்ள வடிகால் போன்ற பிரத்தியோக அமைப்பின் மூலம் உட்கொள்ளும்.

## வகைப்பாடு மற்றும் தொகுப்பியல்
இத்தவளையின் இருசொற்பெயர்(scientific name) சமசுகிருதம் மற்றும் கிரேக்க மொழியிலிருந்து பெறப்பட்டுள்ளது. சமசுகிருதத்தில் "நாசிகா" என்றால் மூக்கு என்றும், கிரேக்கத்தில் "பாட்டிராக்கஸ்" என்பது தவளையை குறிக்கும், இது இருசொற்பெயரில் பேரினத்தின் பெயர் (நாசிகாபட்ராகஸ்) ஆகும்.  மேலும் சிற்றினத்தின் பெயர் இத்தவளை காணப்படும் மேற்குத் தொடர்ச்சி மலையின் சமசுகிருத பெயரான "ஷஹியாதிரி" தழுவி "ஷஹியாதிரன்சிஸ்" என பெயரிடப்பட்டுள்ளது.
இத்தவளையின் குடும்பத்தை சார்ந்த தவளைகள் சேசல்சு தீவுகளில் காணப்படுவதால், சுமார் 100 மில்லியன் வருடங்களுக்கு முன் இந்தியா, சேசல்சு மற்றும் மடகாஸ்கர் தீவுகள் ஒன்றாக இருந்தபொழுது இத்தவளை தோன்றியிருக்கலாம் என்று கருதப்படுகிறது. கண்டப்பெயர்ச்சியினால் இந்நிலப்பகுதிகள் பிற்காலத்தில் பிளவுபட்டது.

## மேற்கோள்கள்


## வெளி இணைப்புகள்
* 
* Edge of Existence page on ''Nasikabatrachus sahyadrensis''
* Continental drift and the Sooglossidae
* AmphibiaWeb page on ''Nasikabatrachus sahyadrensis''

பகுப்பு:தவளைகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:மேற்குத் தொடர்ச்சி மலையின் அக இட விலங்குகள்
முதலாம் ஹைலி செலாசி

**ஹைலி செலாசி I** (அம்ஹாரிய மொழி: ኃይለ፡ ሥላሴ, பிறப்பு **டஃபாரை மகொனென்**, ஜூலை 23, 1892 - ஆகஸ்ட் 27, 1975) 1930 முதல் 1974 வரை எதியோப்பியா நாட்டின் மன்னராக இருந்தவர். 20ஆம் நூற்றாண்டில் பல ஆப்பிரிக்க நாடுகள் விடுதலை அடைந்த பொழுது செலாசி் ஏற்கனவே சுதந்திரமாக இருந்த எதியோப்பியாவை வளர்த்தெடுத்தார். ராஸ்தஃபாரை சமயத்தை சேர்ந்தவர்கள் இவரை கடவுளாக வழிபடுகிறார்கள்.
## மேற்கோள்கள்

பகுப்பு:எத்தியோப்பியர்கள்
பகுப்பு:ஆப்பிரிக்க அரசுத்தலைவர்கள்
பகுப்பு:1892 பிறப்புகள்
பகுப்பு:1975 இறப்புகள்
பகுப்பு:எத்தியோப்பியாவின் வரலாறு
அம்காரியம்

**அம்காரியம்** என்பது அரபு மொழிக்கு அடுத்ததாக உலகில் அதிக மக்களால் பேசப்படும் செமித்திய மொழி ஆகும். எதியோப்பியாவின் ஆட்சி மொழியாகும். கேயெஸ் எழுத்துமுறையால் எழுதப்பட்ட இம்மொழியை மொத்தத்தில் கிட்டத்தட்ட 17 மில்லியன் பேர் பேசுகின்றனர்.

## மேற்கோள்கள்

பகுப்பு:செமித்திய மொழிகள்
பகுப்பு:எத்தியோப்பியா
பெய்ரூத்

**பெய்ரூத்** (அரபு மொழி: بيروت , விவிலிய எபிரேயம்: בְּאֵרוֹת *Be'erot*; எபிரேயம்: ביירות *Beirut*; இலத்தீன்: *Berytus*; ) லெபனான் நாட்டின் தலைநகரமும் மிகப்பெரிய நகரமும் ஆகும். 2007ஆம் கணக்கெடுப்பின்படி பெரும் பெய்ரூத்தில் 1&nbsp;மில்லியனுக்கு கூடுதலான 2&nbsp;மில்லியனுக்குக் குறைவான மக்கள்தொகை என மதிப்பிடப்படுகின்றது.  லெபனானின் நடுநிலக் கடலோரத்தின் மையப்பகுதியில் மூவலந்தீவொன்றில்  அமைந்துள்ள பெய்ரூத் நாட்டின் பெரிய, முதன்மையானத் துறைமுகமாகவும் விளங்குகின்றது.  

இப்பெருநகர் குறித்த முதல் குறிப்பு கி.மு 15ஆம் நூற்றாண்டு பண்டைய எகிப்தின் அமர்னா கடிதங்களில் காணப்பட்டுள்ளது.  அப்போதிலிருந்து தொடர்ச்சியாக இங்கு மக்கள் வசித்து வந்துள்ளனர்.  பெய்ரூத் ஆறு நகரின் கிழக்கில் தெற்கிலிருந்து வடக்காக ஓடுகின்றது. 

பெய்ரூத் லெபனான் அரசு இயங்கும் தலைநகரமாகும்; இது லெபனானின் பொருளியலில் முதன்மை பங்காற்றி வருகின்றது. பல வங்கிகளும் நிறுவனங்களும் பெய்ரூத்தின் மைய மாவட்டம், அம்ரா தெரு, வெர்துன் சாலை,அஷ்ராஃபெ பகுதிகளில் தங்கள் தலைமையகங்களை கொண்டிருக்கின்றன.  லெபனானின் உள்நாட்டுப் போர் காரணமாக சிதைவுற்றாலும் பெய்ரூத்தின் பண்பாட்டு  கூறுகள் பெரும் மீட்பையும் மாற்றங்களையும் எதிர்கொண்டுள்ளன. கணக்கியல்,விளம்பரத்துறை, வங்கி/நிதி, சட்டத்துறைகளில் தனக்கென தனி அடையாளத்தை அடைந்துள்ள பெய்ரூத்தை  *உலகமயமாக்கம் மற்றும் உலக நகரங்கள் ஆய்வுப் பிணையம்*  *பீட்டா வேர்ல்டு சிடி* என்ற விருதை வழங்கியுள்ளது.
## மேற்சான்றுகள்

## வெளி இணைப்புகள்

* பெய்ரூத் நகர வழிகாட்டி
* 
* 

பகுப்பு:ஆசியத் தலைநகரங்கள்
பகுப்பு:லெபனான்
பகுப்பு:லெபனான் நகரங்கள்